ອຳນາດ ຣາຊສັກ ຫຼື ລັ່ງ - ຄອຍ
ເພງຄອຍ ທີ່ ຈັດທຳແນວດົນຕີໃໝ່ ແບບ acoustic ເຮັດໃຫ້ເພງດັງໃນອະດີດ ກັບມາມ່ວນຫູໄປອີກແບບ ຟັງແລ້ວ ສະບາຍໃຈ ແລະທາງເຮົາ ກໍຫວັງເຊັ່ນກັນວ່າ ເພງນີ້ ຄົງຈະພາໃຫ້ທ່ານທັງຫຼາຍ ຟັງແລ້ວ ສະບາຍໃຈ.
ສະບາຍດີ ສໍາລັບລາຍການສຽງເພງຈາກແດນໄກຂອງ VOA ໃນຄໍ່າຄືນວັນອາທິດຕົ້ນເດືອນກັນຍານີ້ ຊຶ່ງວັນຈັນມື້ອື່ນເປັນວັນທີ່ກົງກັບວັນແຮງງານຂອງສະຫະລັດ ແລະການາດາ ວັນນະສອນ ຈຶ່ງຂໍນໍາສະເໜີເພງທີ່ສະແດງອອກເຖິງຄວາມບາກບັ່ນ ອົດທົນຂອງເຫື່ອທຸກຢົດເຮື່ອແລະແຮງງານຂອງທຸກໆໜ້າທີ່ການງານ ແລະເພງທໍາອິດນີ້ ເປັນເພງທີ່ໂດ່ງດັງ “Holiday” ທີ່ Madonna ໄດ້ຂັບຮ້ອງໄວ້ ວັນນະສອນ ກໍເລີຍຂໍຈັດເພງນີ້ພິເສດເພື່ອສະຫຼອງວັນພັກ-ວັນເເຮງງານໃນສັບປະດານີ້ ໃຫ້ມ່ວນຊື່ນກັນ ແລະແຮບປີກັນ ທຸກຜູ້ທຸກຄົນເລີຍ ຂໍມອບເພງນີ້ເພື່ອເປັນກຳລັງໃຈໃຫ້ທຸກໆທ່ານ ໃນທຸກໆພາລະກິດ ສ່ວນເພງທີ່ສອງນີ້ ຂໍເປັນເພງລາວອະມະຕະ ທີ່ໂດ່ງດັງໃນອະດີດ ທີ່ໄດ້ນຳຂຶ້ນມາ ຈັດທຳໃໝ່ ໃນທຳນອງ acoustic ທີ່ຟັງເຢັນໆໆ ສະບາຍໆໃນວັນອາທິດ ທ້າຍສັບ ປະດານີ້ ເປັນຜົນງານເພງທີ່ທຸກຄົນຄຸ້ນຫູ ແລະຂໍແນະນຳສິລະປິນລາວໃນຕ່າງແດນ ຫຼື ຈາກລັດ Oregon ຜູ້ຊຶ່ງໄດ້ນຳເພງລາວອະມະຕະມາຈັດ ທຳໃໝ່ ໃສ່ທຳນອງດົນຕີທີ່ແປກໃໝ່ ໃຫ້ໜ້າຟັງ ແລະມ່ວນໃຈ ຂໍສັນລະເສີນແລະເປັນ ກຳລັງໃຈ ໃຫ້  ແລະໃຫ້ພາກພຽນພະຍາຍາມສ້າງຜົນງານເພງ ມີຄຸນນະພາບໃຫ້ ຊາວລາວໃນທົ່ວໂລກ ໄດ້ຮັບຟັງກັນອີກ ຂໍເຊີນໄປຟັງເພງ  ພ້ອມໆກັນເລີຍ ຂໍປິດທ້າຍລາຍການດ້ວຍເພງນີ້ ດ້ວຍເພງຂອງ   ອີກຕື່ມເພງນຶ່ງ ຈະໄດ້ຟັງໃຫ້ໜ່ຳໃຈ ໄປເລີຍ ເພງຕໍ່ໄປນີ້ ຄົງຈະຖືກຕາຕ້ອງໃຈທ່ານຜູ້ຟັງ ທີ່ມີຄຸນນະສົມບັດ ແບບດຽວກັນ ກັບຊື່ຂອງເພງນີ້  ພົບກັນໃໝ່ໃນສັບປະດາໜ້າ ນອນຫລັບຝັນຫວານ